मस्क इसे 20 बिलियन डॉलर के वैल्यूएशन पर देंगे, कंपनी में अभी करीब 2000 कर्मचारी
Elon Musk's Twitter to give worker Stock Grants, ट्विटर के मालिक एलन मस्क ने अपने एम्प्लॉइज को 20 बिलियन डॉलर (करीब 1.6 लाख करोड़ रुपए) के वैल्यूएशन पर स्टॉक ग्रांट देने का ऐलान किया है।
ट्विटर के मालिक एलन मस्क ने अपने एम्प्लॉइज को 20 बिलियन डॉलर (करीब 1.6 लाख करोड़ रुपए) के वैल्यूएशन पर स्टॉक ग्रांट देने का ऐलान किया है। मस्क ने पिछले साल अक्टूबर में माइक्रो-ब्लॉगिंग प्लेटफॉर्म का अधिग्रहण 44 बिलियन डॉलर (करीब 3.6 बिलियन डॉलर) में किया था। यानी मस्क जिस वैल्यूएशन पर अपने कर्मचारियों को स्टॉक ऑप्शन दे रहे हैं वो वैल्यूएशन अधिग्रहण के वैल्यूएशन से करीब आधा है।
इनफॉर्मेंशन ने इसे लेकर एक रिपोर्ट पब्लिश की है। रिपोर्ट में कहा गया है कि यह बताता है कि डील के बाद से ट्विटर की वैल्यू कितनी गिर गई है। वहीं मस्क ने ईमेल में कहा की वो सोशल-मीडिया कंपनी के भविष्य को लेकर आशावादी है। उन्होंने कहा, 'मुझे एक स्पष्ट, लेकिन कठिन, 250 बिलियन डॉलर से ज्यादा के वैल्यूएशन का रास्ता दिखाई देता है।' यानी अभी दिया गया स्टॉक ग्रांट आने वाले समय में 10 गुना हो जाएगा।
2021 में 630 मिलियन डॉलर खर्च किए थे
ट्विटर ने 2021 में स्टॉक-ऑप्शन बेस्ड कंपनसेशन पर लगभग 630 मिलियन डॉलर खर्च किए थे। इसमें 7,500 से अधिक कर्मचारी थे और अब, छंटनी के कई राउंड में हजारों कर्मचारियों को निकाले जाने के बाद कंपनी में लगभग 2,000 कर्मचारी रह गए हैं। मस्क के ट्विटर मॉनेटाइजेशन के प्रयासों के बावजूद, माइक्रो-ब्लॉगिंग प्लेटफॉर्म ने दिसंबर 2022 के लिए रेवेन्यू और एडजस्टेड अर्निंग में 40% की भारी गिरावट दर्ज की है।
क्या होता है स्टॉक ग्रांट?
स्टॉक ग्रांट किसी भी कंपनी के कर्मचारियों को एक स्पेसिफिक सेट पीरियड के लिए दिया जाता हैं। स्टॉक ग्रांट रिसीव करने वाले कर्मचारी एक निश्चित अवधि तक अपने शेयर नहीं बेच सकते। इस पीरियड को वेस्टिंग पीरियड कहा जाता है। कर्मचारियों को एक स्पेसिफिक टाइम तक रोकने के लिए कंपनियां स्टॉक ग्रांट देती है। अगर कोई कर्मचारी स्टॉक ग्रांट के वेस्टिंग पीरियड तक कंपनी में नहीं रुकता तो उसे इसका फायदा नहीं मिलता।
ट्विटर को प्रॉफिट में लाने के लिए सब्सक्रिप्शन सर्विस
एलन मस्क ने ट्विटर को प्रॉफिट में लाने के लिए सब्सक्रिप्शन पर जाने का फैसला किया है। उन्होंने ट्विटर ब्लू को दुनिया के ज्यादातर हिस्सों में लॉन्च कर दिया है। भारत में एंड्रॉयड और IOS मोबाइल यूजर्स को ब्लू सब्सक्रिप्शन के लिए 900 रुपए प्रति महीना चुकाना पड़ता है। वेब यूजर्स को ब्लू सब्सक्रिप्शन 650 रुपए में मिलता है। 
गोल्डन टिक के लिए 82,000 रुपए महीना चुकाना होगा
गोल्डन टिक के लिए कंपनियों को हर महीने करीब 82 हजार रुपए चुकाना होगा। वहीं ट्विटर 1 अप्रैल से अपने लिगेसी वेरिफिकेशन प्रोग्राम को 'खत्म' करना शुरू कर देगा। इसके तहत कंपनी यूजर्स के अकाउंट से ब्लू टिक हटाएगी। हालांकि यूजर्स पैसे देकर ट्विटर ब्लू की सर्विस लेते हैं तो उनका ब्लू टिक बना रहेगा, लेकिन लीगली वेरिफाइड का टैग हट जाएगा।